Ο παίκτης του ΝΒΑ, Λεμπρόν Τζέιμς, συχνά παίζει ως πόιντ φόργουορντ , χειριζόμενος εναλλάξ την μπάλα όπως ένας πόιντ γκαρντ στην επίθεση και στη συνέχεια παίζοντας άμυνα στους αντιπάλους φόργουορντ .
Ο **πόιντ φόργουορντ** είναι μία μη παραδοσιακή θέση στην καλαθοσφαίριση, με έναν σμολ φόργουορντ —ή μερικές φορές έναν πάουερ φόργουορντ ή έναν κόμπο φόργουορντ —να προσθέτει τις ευθύνες του πόιντ γκαρντ στο παιχνίδι του.

Χαρακτηριστικά
--------------

Γενικά, οι ομάδες χρησιμοποιούν έναν πόιντ φόργουορντ όταν ο καλύτερος πλέι μέικερ τους είναι φόργουορντ    και όχι γκαρντ.  Ο πόιντ φόργουορντ είναι συνήθως υπεύθυνος για να φέρνει τη μπάλα στο γήπεδο και να είναι ο κύριος διαμεσολαβητής στην επίθεση για να δίνει ασίστ,    αλλά μπορεί απλώς να κατευθύνει το παιχνίδι όταν ένας γκαρντ φέρνει τη μπάλα στο γήπεδο.   

Η ανάληψη της θέσης του πόιντ φόργουορντ μπορεί να μειώσει το σκοράρισμα του παίκτη αυτού, καθώς η διανομή της μπάλας σε άλλους μειώνει τις προσπάθειες για σουτ. Ο σμολ φόργουορντ, Λάρι Μπερντ, ένας παραγωγικός σκόρερ με εξαιρετικές ικανότητες στην πάσα,  είπε χαρακτηριστικά: "Τώρα είμαι ένας πόιντ φόργουορντ", αφού οι προπονητές του τον έψαχναν να σκοράρει λιγότερο και να πασάρει περισσότερο.  

O Ντον Νέλσον, ένας προπονητής που συνδέεται συχνά με τοn πόιντ φόργουορντ στο σύστημα Νέλι Μπολ,  χρησιμοποιούσε την θέση αυτή όταν οι γκαρντ του δεν ήταν δυνατοί χειριστές της μπάλας.  Άλλοι προπονητές έχουν χρησιμοποιήσει πόιντ φόργουορντ για να απελευθερώσουν τους γκαρντ τους για να σκοράρουν περισσότερο,  μία στρατηγική που αποκτά ολοένα και μεγαλύτερη σημασία καθώς το σουτ τριών πόντων έχει γίνει το κύριο επιθετικό όπλο του αθλήματος.

Ο αναλυτής του ESPN, Ντέιβ Τέλεπ, υποστήριξε ότι ένας πόιντ φόργουορντ πρέπει να είναι κάτι περισσότερο από ένας επιδέξιος πασέρ, αλλά και να διευκολύνει την επίθεση για τους συμπαίκτες του τουλάχιστον τον μισό χρόνο.

Ετυμολογία
----------

Η προέλευση του όρου *πόιντ φόργουορντ* είναι θολή. Δύο πρώην μέλη των Μιλγουόκι Μπακς του ΝΒΑ ισχυρίζονται ότι το επινόησαν: ο σμολ φόργουορντ των Μπακς, Μαρκς Τζόνσον, υποστηρίζει ότι το δημιούργησε κατά τη διάρκεια των πλέι οφ του 1984, όταν η ομάδα ήταν ανεπαρκής στους πόιντ γκαρντ, μετά τον τραυματισμό στον μηριαίο αφού του Νέιτ Άρτσιμπαλντ. Όταν ο προπονητής Ντον Νέλσον έδωσε εντολή στον Τζόνσον να τρέξει την επίθεση, λέει ότι απάντησε: "Εντάξει, οπότε αντί για πόιντ γκαρντ, είμαι πόιντ φόργουορντ".  Ο τότε βοηθός προπονητή των Μπακς, Ντελ Χάρις, ισχυρίζεται ότι ανέφερε για πρώτη φορά τον όρο στον Νέλσον, ενώ συζητούσε για το πώς να χρησιμοποιήσει καλύτερα τον Πωλ Πρέσεϊ. Ο Χάρις λέει ότι σκέφτηκε τον όρο ενώ προπονούσε τον Ρόμπερτ Ριντ στους Χιούστον Ρόκετς. Ο Χάρις αποδίδει στον προκάτοχό του ως προπονητή των Ρόκετς, τον Τομ Νισάλκε, τη χρήση του σμολ φόργουορντ Ρικ Μπάρι ως αφετηρία της θέσης του πόιντ φόργουορντ.

Ιστορία
-------

Ιστορικά, ένας από τους πρώτους που γέμισε την θέση αυτή ήταν ο Τζον Τζόνσον, ο οποίος την έπαιξε για τους Σιάτλ Σουπερσόνικς της δεκαετίας του 1970, δίπλα σε δύο επιθετικογενείς γκαρντ, τον Γκας Ουίλιαμς και τον Ντένις Τζόνσον.  Κατά τη διάρκεια της δεκαετίας του 1980, οι Μάρκες Τζόνσον και Πολ Πρέσεϊ έπαιξαν ως πόιντ φόργουορντ στους Μιλγουόκι Μπακς υπό τον προπονητή Ντον Νέλσον.  Ο Λάρι Μπερντ, ένας σμολ φόργουορντ ύψους 2,06 μέτρων που διέπρεψε τόσο στο σκοράρισμα όσο και στα ριμπάουντ σε αυτή τη θέση, ήταν επίσης εξαιρετικός πασέρ και διευκολυντής των άλλων στην επίθεση. Στη ροή των αγώνων, έπαιζε συχνά σε θέση πόιντ φόργουορντ για τις μεγάλες ομάδες των Μπόστον Σέλτικς της δεκαετίας του 1980. Ο ύψους 2,05 μέτρων Έρβιν "Μάτζικ" Τζόνσον, ο οποίος ενορχήστρωσε την επίθεση των Λος Άντζελες Λέικερς τη δεκαετία του 1980 ως πόιντ γκαρντ της ομάδας, μετακινήθηκε στη θέση του πόιντ φόργουορντ όταν επέστρεψε κατά 12 κιλά βαρύτερος μετά την διάγνωσή του για τον HIV.

Δείτε επίσης
------------

* Τουίνερ

Παραπομπές
----------

1. 1 2 3 4  Guile, Aaron (October 17, 2013). «Aaron Guile: Gordon Hayward — the emerging point forward». *Deseret News*. Αρχειοθετήθηκε από το πρωτότυπο στις March 25, 2014. .
2. 1 2  Frazier, Walt· Sachare, Alex (2004). *The Complete Idiot's Guide to Basketball*. Penguin. σελίδες 97–8. ISBN 9780786549894. Ανακτήθηκε στις 22 Μαρτίου 2014.
3. ↑  Windhorst, Brian (September 28, 2012). «LeBron eyeing 'point power forward' role?». *ESPN.com*. Αρχειοθετήθηκε από το πρωτότυπο στις March 25, 2014. .
4. 1 2  Halley, Jim (July 20, 2012). «Analysts say point forwards are few and far between». *USA Today*. Αρχειοθετήθηκε από το πρωτότυπο στις July 15, 2015. .
5. ↑  Eisenberg, John (August 19, 1992). «Imaginations soared with the best Bird». *The Baltimore Sun*. Αρχειοθετήθηκε από το πρωτότυπο στις March 25, 2014. .
6. ↑  Smith, Sam (July 8, 2010). «WHAT WOULD MICHAEL DO? NOT THIS!». *NBA.com*. Αρχειοθετήθηκε από το πρωτότυπο στις March 25, 2014. .
7. ↑  Berkow, Ira (2004). *Court Vision: Unexpected Views on the Lure of Basketball*. U of Nebraska Press. σελ. 209. ISBN 0803262299. Ανακτήθηκε στις 22 Μαρτίου 2014.
8. ↑  Bjarkman, Peter C. (October 2002). «Boston Celtics Encyclopedia». Sports Publishing, σελ. 40–1. ISBN 9781582615646.. Ανακτήθηκε στις March 22, 2014.
9. ↑  Winderman, Ira (November 26, 1989). «Impact Players? Ask Teams They Control». *Sun-Sentinel*. Αρχειοθετήθηκε από το πρωτότυπο στις March 4, 2016. .
10. ↑  Smith, Sam (December 3, 1989). «Pro Basketball». *Chicago Tribune*. Αρχειοθετήθηκε από το πρωτότυπο στις June 10, 2015. .
11. 1 2  Winn, Luke (March 16, 2009). «From This Point Forward». *Sports Illustrated*. Αρχειοθετήθηκε από το πρωτότυπο στις 2017-05-10.. Ανακτήθηκε στις 2022-03-17.
12. 1 2  Aschburner, Steve (December 21, 2010). «LeBron a point forward? Well, he wouldn't be the first». *NBA.com*. Αρχειοθετήθηκε από το πρωτότυπο στις April 22, 2012. .
13. ↑  «John Johnson: Point Forward». NBA .com. Ανακτήθηκε στις 23 Απριλίου 2008.
14. ↑  «Basketball U on Swingmen». NBA .com Canada. Ανακτήθηκε στις 6 Σεπτεμβρίου 2007.
15. ↑  «Original point forward». hoopshype .com. Αρχειοθετήθηκε από το πρωτότυπο στις 18 Σεπτεμβρίου 2012. Ανακτήθηκε στις 23 Αυγούστου 2008.
16. ↑  Ventre, Michael (January 30, 1996). «He Will Give Us All a Lift». *Daily News* (Los Angeles). Αρχειοθετήθηκε από το πρωτότυπο στις March 28, 2015.. Ανακτήθηκε στις December 7, 2012. *«A point power forward. Think of it. It will be similar to the days when Dennis Johnson or Danny Ainge brought the ball across midcourt for the Celtics, passed to Larry Bird, and then let him direct the offense.»* (απαιτείται συνδρομή)
17. ↑  Meinecke, Corky (January 30, 1996). «Magic waited too long». *The News (Boca Raton)*: σελ. 5B.. Ανακτήθηκε στις June 1, 2012.